е включена в оценката на макроикономическите показатели, но е изключена от микроикономическите показатели, тъй като таксата за преобразуване, получена от включения в извадката производител от Съюза, не се основава на пазарни условия. Независимо от това включването на продажбите съгласно това споразумение за замяна в оценката на микроикономическите показатели не би повлияло на тенденцията по отношение на рентабилността, нито на заключението, че промишлеността на Съюза е понесла съществена вреда, както е посочено в съображения 197 и 206.
 (146)
 Комисията разгледа някои икономически показатели, свързани с промишлеността на Съюза, въз основа на данните за свободния пазар. Тези показатели са: обем на продажбите и продажни цени на пазара на Съюза, пазарен дял, растеж, обем на износа и цени, рентабилност, възвръщаемост на инвестициите и паричен поток. Когато бе възможно и обосновано, констатациите от разглеждането бяха сравнени с данните за пазара за собствено потребление, за да се получи пълна представа за състоянието на промишлеността на Съюза.
 (147)
 Други икономически показатели обаче биха могли да бъдат разгледани логично само ако се има предвид цялостната дейност, включително собствената употреба от страна на промишлеността на Съюза. Тези показатели са: производство, производствен капацитет, използване на капацитета, инвестиции, запаси, заетост, производителност, възнаграждения и способност за привличане на капитали. Те зависят от цялостната дейност, без значение дали продукцията е за собствено потребление или се продава на свободния пазар.
 4.3. Потребление на Съюза
 (148)
 Комисията установи потреблението на Съюза въз основа на общите продажби на Съюза, определени от жалбоподателя, като добави вноса от всички трети държави, регистриран в Евростат.
 (149)
 Потреблението на Съюза се е променяло, както следва:
 Таблица 1
 Потребление на Съюза (в тонове)
 2017 г.
 2018 г.
 2019 г.
 Разследван период
 Общо потребление на Съюза
 1 687 120
 1 765 864
 1 755 524
 1 624 170
 Индекс
 100
 105
 104
 96
 Пазар за собствено потребление
 164 452
 163 791
 140 637
 119 102
 Индекс
 100
 100
 86
 72
 Свободен пазар
 1 522 668
 1 602 073
 1 614 888
 1 505 068
 Индекс
 100
 105
 106
 99
 Източник: Евростат, жалбоподателят
 (150)
 Като цяло потреблението на свободния пазар в Съюза е било сравнително стабилно, като е намаляло с 1 %. От 2017 г. до 2019 г. пазарът на Съюза се е увеличил с 6 % от 1 522 668 тона на 1 614 888 тона преди да намалее през разследвания период с 6,8 %, когато достига 1 505 068 тона, което е почти същото равнище като това през 2017 г.
 4.4. Внос от засегнатите държави
 4.4.1. Кумулативна оценка на въздействието на вноса от засегнатите държави
 (151)
 Комисията проучи дали вносът на МЕГ с произход от засегнатите държави следва да се оценява кумулативно в съответствие с член 3, параграф 4 от основния регламент.
 (152)
 В тази разпоредба се посочва, че въздействието на вноса от повече от една държава се оценява кумулативно, само ако се установи, че:
 а)
 дъмпинговият марж, определен спрямо вноса от всяка държава, е по-висок от маржа de minimis, както е определен в член 9, параграф 3, и обемът на този внос от всяка държава не е несъществен; и
